Velčas

Velčas () – miestas Jungtinių Amerikos Valstijų rytuose, pietinėje Vakarų Virdžinijos dalyje, prie Tag Forko upės. Makdauelio apygardos administracinis centras. 2020 m. JAV gyventojų surašymo duomenimis, mieste gyveno 3 590 gyventojai.Welch city, West Virginia. data.census.gov. Nuoroda tikrinta 2024-08-26. Akmens anglies gavybos centras. Netoliese yra Panterų valstijinis miškas.Welch, West Virginia. www.britannica.com. Nuoroda tikrinta 2024-08-26. 
 Istorija 
kairėje|miniatiūra|232x232px|Miesto gatvė 1946 m.
miniatiūra|232x232px|Miesto vaizdas 1915 m.|kairėje
XIX a. pradžioje vietovėje gyveno medžiotojai iš centrinės Virdžinijos, rytinio Kentukio ir vakarinės Šiaurės Karolinos.

1873 m. geologas Aizejas Velčas, kurio garbei suteiktas šio miesto pavadinimas, atvyko į Makdauelio apygardą įvertinti vietovės gamtinius išteklius. Jis pranešė, kad vietovėje yra gausu medienos ir aukštos kokybės akmens anglies. Dėl šios ataskaitos į Makdauelio apygardą kėlėsi daug akmens anglies verslininkų, 1891 m. pro Velčą nutiestas geležinkelis, gyvenvietė tapo apygardos administraciniu centru. 1894 m. Velčui suteiktos miestelio teisės. 1895 m. pastatytas teismo pastatas. Prasidėjus XX a., apygardoje kūrėsi daug naujų kalnakasybos miestelių, Velčas tapo paslaugų centru. Miestelyje pastatyta bankų, parduotuvių, bažnyčių, mokyklų, spaudos biuras, ligoninė. Akmens anglies kasybos bumo metais miestas augo stabiliai. 1895 m. jame gyveno apie 300 gyventojų; 1920 – 3 232. 1930 gyventojų skaičius pakilo iki 5376 gyventojų.Welch. www.wvencyclopedia.org. Nuoroda tikrinta 2024-08-26.

Mechanizavus kalnakasybą, miestas patyrė stiprų ekonominį nuosmukį, gyventojai prarado darbo vietas, emigravo. Miesto situacija taip pat pablogėjo po XX a. pabaigoje ir XXI a. pradžioje vykusių potvynių (ypač 2002 m.), nuo 1950 iki 2020 m. miesto gyventojų skaičius sumažėjo daugiau nei 45 %.

1992 m. Velčo miesto prekybinė dalis įtraukta į Nacionalinį istorinių vietų registrą.

 Geografija 
Aplinkinėje vietovėje vyrauja statūs kalnai, V formos slėniai bei smailūs kalvagūbriai. Velčas išsidėstęs nedideliame, vietomis siauresniame už 300 m Tag Forko ir Elkhorno upių santakos slėnyje.
miniatiūra|232x232px|Makdauelio apygardos teismo pastatas
 Gyventojai 
2020 m. JAV gyventojų surašymo duomenimis, mieste gyveno 59,58 % baltųjų, 28,13 % afroamerikiečių, 9,05 % lotynoamerikiečių, 2,26 % mišrios rasės, 0,5 % kitų rasių, 0,25 % azijiečių ir 0,22 % indėnų kilmės gyventojų.

miniatiūra|232x232px|Akmens anglies kasykla|kairėje

 Šaltiniai 

Kategorija:Vakarų Virdžinijos miestai